

Doložka vybraných vplyvov


	1. Základné údaje

	Názov materiálu

	Návrh zákona o energetickej efektívnosti a o zmene a doplnení niektorých zákonov   

	Predkladateľ (a spolupredkladateľ)

	Ministerstvo hospodárstva Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

· smernica  Európskeho parlamentu a Rady (EÚ) 2023/1791 z 13. septembra 2023 o energetickej efektívnosti a o zmene nariadenia (EÚ) 2023/955 (prepracované znenie) (Ú. v. EÚ L, 231, 20.9.2023)  v platnom znení
· smernica Európskeho parlamentu a Rady (EÚ) 2024/1275 z 24. apríla 2024 o energetickej hospodárnosti budov (prepracované znenie) (Ú. v. EÚ L, 2024/1275, 8.5.2024) v platnom znení

	Termín začiatku a ukončenia PPK
	18.9.2025 – 24.9.2025

	Predpokladaný termín predloženia na pripomienkové konanie
	máj  2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	august 2026

	

	2. Definovanie problému

	
Smernica  Európskeho parlamentu a Rady (EÚ) 2023/1791 z 13. septembra 2023 o energetickej efektívnosti a o zmene nariadenia (EÚ) 2023/955 (prepracované znenie) (Ú. v. EÚ L, 231, 20.9.2023) (ďalej len „smernica (EÚ) 2023/1791“) je komplexná smernica pokrývajúca všetky základné oblasti energetickej efektívnosti. Je určená ako komplexný nástroj na plnenie cieľov energetickej efektívnosti a má byť transponovaná navrhovaným zákonom. Transpozícia smernice (EÚ) 2023/1791je rozsiahly a široko spektrálny projekt. Zasahuje prierezovo do skoro každej energetickej legislatívy. Transpozícia prepája viaceré rezorty s energetikou a energetickou efektívnosťou, čo je dôsledkom požiadavky na dosahovanie úspor energie a realizáciu opatrení energetickej efektívnosti v každom zo sektorov spotrebúvajúcich energiu. Rozsah požiadaviek smernice (EÚ) 2023/1791je extrémne veľký a vo všetkých dotknutých oblastiach často veľmi detailný. Koordinácia rôznych aktérov, rôznych sektorov a dostatočný počet odborníkov v energetike je preto veľmi potrebná, čo si vyžaduje reformy vo viacerých oblastiach energetiky. 

Navrhovaný zákon tvorí transpozičnú, implementačnú a legislatívnu platformu koordinácie energetickej efektívnosti. Strategickú a koncepčnú rovinu tvorí Koncepcia energetickej efektívnosti, ktorej návrh je predkladaný spolu s návrhom zákona. Koncepcia energetickej efektívnosti nadväzuje na koncepčné a implementačné dokumenty, ktoré sú súčasťou Národného energetického a klimatického plánu (ďalej len „NECP“). Pre potreby takto vysoko komplikovanej transpozície smernice, ako je smernica (EÚ) 2023/1791, a na ňu prepojené ďalšie smernice, je takáto koordinácia nutná.

Návrh zákona  obsahuje riešenie, ako transponovať a implementovať 185 úloh uložených smernicou (EÚ) 2023/1791. Tieto úlohy sú rozdelené do dvoch základných rovín transpozície, 6 základných reforiem a viacerých ďalších úloh a systémových požiadaviek. Smernica (EÚ) 2023/1791 má 6 cieľov energetickej efektívnosti popísaných v prílohe III NECPu a ich plnenie je realizované cez 45 základných opatrení energetickej efektívnosti uvedených v prílohe II NECPu. Základný popis monitorovacieho systému energetickej efektívnosti potrebného k stanoveniu, monitorovaniu a hodnoteniu plnenia cieľov energetickej efektívnosti je uvedený v časti 5 prílohy II NECPu. Transpozícia smernice (EÚ) 2023/1791 sa má vykonať do 11.10.2025.

	3. Ciele a výsledný stav

	Ciele novej právnej úpravy zahŕňajú:
· transpozíciu ustanovení (EÚ) 2023/1791
· zosúladenie súčasnej právnej úpravy SR so súvisiacimi ustanoveniami nariadenie Európskeho parlamentu a Rady (EÚ) 2018/1999 z 11. decembra 2018 o riadení energetickej únie a opatrení v oblasti klímy, ktorým sa menia nariadenia Európskeho parlamentu a Rady (ES) č. 663/2009 a (ES) č. 715/2009, smernice Európskeho parlamentu a Rady 94/22/ES, 98/70/ES, 2009/31/ES, 2009/73/ES, 2010/31/EÚ, 2012/27/EÚ a 2013/30/EÚ, smernice Rady 2009/119/ES a (EÚ) 2015/652 a ktorým sa zrušuje nariadenie Európskeho parlamentu a Rady (EÚ) č. 525/2013 (Ú. v. EÚ L 328, 21.12.2018) v platnom znení  (ďalej len „nariadenie (EÚ) 2018/1999 v platnom znení“) a vykonávacieho nariadenia Komisie (EÚ) 2022/2299 z 15. novembra 2022, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2018/1999, pokiaľ ide o štruktúru, formát, technické podrobnosti a postup pre integrované národné energetické a klimatické správy o pokroku (Ú. v. EÚ L 306, 25.11.2022) v platnom znení
· úpravu a dodefinovanie práv a povinností subjektov v oblasti energetickej efektívnosti, 
· zavedenie povinností potrebných k naplneniu šiestich rôznych cieľov energetickej efektívnosti, ktoré sú súčasťou základných energetických a klimatických cieľov 
· zavedenie zásady prvoradosti energetickej efektívnosti 
· zavedenie reformy koordinácie financovania energetickej efektívnosti 
· zavedenie reformy manažmentu energetickej spotreby vo verejnom sektore 
· zavedenie reformy vzdelávania v energetickej efektívnosti vrátane nových odborne spôsobilých osôb a energetického minima vo vzdelávaní
· zavedenie reformy znižovania energetickej chudoby
· zavedenie a zriadenie aktivít a úloh pre energetickú agentúru
· zavedenie reformy zberu dát v energetike vrátane rozšírenia monitorovacieho systému energetickej efektívnosti, univerzálneho zberu dát a rôznych registrov
· zavedenie reformy informovanosti v energetickej efektívnosti
· definovanie právneho a regulačného rámca v oblasti uvedených tém a uvedených reforiem spoločne prispievajúcim k naplneniu cieľov energetickej efektívnosti
· úpravu regulačného rámca v oblasti energetického auditu, energetických služieb, plánovania tepelnej energetiky, energetiky budov, energetiky verejného sektora, obnovy verejných budov 

	4. Dotknuté subjekty

	Dotknutými subjektmi sú všetky subjekty v SR, ktoré spotrebúvajú energiu. Konkrétne sú dotknuté štátna a verejná správa a všetky verejné subjekty, podnikatelia s ročnou spotrebou energie väčšou ako 10TJ, domácnosti, verejné budovy, poskytovatelia energetickej služby, energetickí audítori, agentúra, dodávatelia tepla, odberatelia tepla, správcovia a spoločenstvá vlastníkov bytov, finančné inštitúcie, finančné orgány, obyvatelia v energetickej chudobe a ohrození energetickou chudobou, spotrebitelia energie, odberatelia elektriny, výrobcovia elektriny, dodávatelia elektriny, prevádzkovatelia distribučných sústav, prevádzkovateľ prenosovej sústavy, organizátor krátkodobého trhu s elektrinou, Úrad pre reguláciu sieťových odvetví 

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nie sú žiadne alternatívne riešenia, úprava musí byť urobená v dotknutej legislatíve tak, aby boli dodržané požiadavky uvedené v európskej legislatíve. Alternatívne riešenia boli definované v aktualizácii integrovaného národného energetického a klimatického plánu schváleného vládou SR dňa 2.4.2025.  

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

V prípade, že by požiadavky náležitej transpozície smernice (EÚ) 2023/1791 neboli splnené, vystavuje sa členský štát nebezpečenstvu začatia konania podľa článku 258 ZFEÚ pre nesplnenie zmluvných povinností. Transpozičný deficit.

V prípade nesplnenia cieľov energetickej efektívnosti identifikovaného EK môže byť SR oslovené s požiadavkou na doplnenie alebo rozšírenie dostatočného množstva opatrení energetickej efektívnosti a aj zabezpečenia financovania týchto opatrení. 

	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

Budú zrušené vykonávacie predpisy k zákonu č. 321/2014 Z. z. o energetickej efektívnosti 
· Vyhláška Ministerstva hospodárstva Slovenskej republiky č. 88/2015 Z. z., ktorou sa ustanovuje rozsah hodnotenia, spôsob výpočtu a hodnoty energetickej účinnosti zdrojov a rozvodov energie,
· Vyhláška Ministerstva hospodárstva Slovenskej republiky č. 99/2015 Z. z., ktorou sa ustanovujú podrobnosti pri poskytovaní podpornej energetickej služby a garantovanej energetickej služby,
· Vyhláška Ministerstva hospodárstva Slovenskej republiky č. 179/2015 Z. z. o energetickom audite,
· Vyhláška Ministerstva hospodárstva Slovenskej republiky č. 319/2015 Z. z. o skúške odbornej spôsobilosti na výkon činnosti energetického audítora,
· Vyhláška Ministerstva hospodárstva Slovenskej republiky č. 327/2015 Z. z. o výpočte a plnení cieľov energetickej efektívnosti v znení vyhlášky č. 507/2022 Z. z.,
· Vyhláška Ministerstva hospodárstva Slovenskej republiky č. 13/2016 Z. z., ktorou sa ustanovujú podrobnosti o súbore údajov poskytovaných do monitorovacieho systému energetickej efektívnosti, o zásadách a pravidlách monitorovacieho systému, o spôsobe monitorovania údajov a spracovaní informácií,
· Vyhláška Ministerstva hospodárstva Slovenskej republiky č. 192/2016 Z. z. o monitorovaní energetickej náročnosti verejných budov.

Súčasťou návrhu zákona o energetickej efektívnosti budú tézy, resp. návrhy vyhlášok a metodických usmernení:
Návrh vyhlášky MHSR k cieľom, plánom a opatreniam energetickej efektívnosti 
Návrh vyhlášky MHSR, ktorou sa ustanovuje postup pri výpočte faktora primárnej energie 
Návrh vyhlášky MHSR k monitorovaciemu systému a súboru údajov do monitorovacieho systému
Návrh vyhlášky MHSR o registri opatrení energetickej efektívnosti
Návrh vyhlášky MHSR k energetickej efektívnosti dátových centier
Návrh vyhlášky MHSR o odbornej spôsobilosti v energetickej efektívnosti 
Návrh vyhlášky MHSR o energetickom audite a o systéme energetického manažérstva
Návrh vyhlášky MHSR o  posúdení technickej a ekonomickej realizovateľnosti zmluvy o energetickej efektívnosti pre verejné subjekty a pokynoch k technickej asistencii
Návrh vyhlášky MHSR k informovanosti a zvyšovaniu povedomia o energetickej efektívnosti
Návrh vyhlášky MHSR k financovaniu energetickej efektívnosti 
Návrh vyhlášky MHSR o uplatňovaní zásady prvoradosti energetickej efektívnosti v sektore dopravy
Návrh vyhlášky MH SR k registrom energetickej efektívnosti
Návrh metodického usmernenia MHSR k energetickým službám 

Súčasťou návrhu  zákona č. 657/2004 Z. z. budú tézy, resp. návrhy vyhlášok a metodického usmernenia: 
Návrh vyhlášky MHSR o účinnom centralizovanom zásobovaní teplom
Návrh vyhlášky MHSR o komplexnom posúdení vykurovania a chladenia 

Návrh metodického usmernenia MHSR k miestnym a regionálnym koncepciám v tepelnej energetike 


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☒ Áno                  ☐ Nie

Ak áno, uveďte, ktorých vplyvov podľa bodu 9 sa goldplating týka: 
GP-A –goldplating je v čl.III  novelizačný bod č. 40 §31 - f) zachovanie existujúcej právnej úpravy


	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Preskúmanie účelnosti navrhovanej národnej úpravy bude prebiehať paralelne s preskúmavaním účelnosti smernice (EÚ) 2023/1791vyplývajúcej z čl. 35 smernice (EÚ) 2023/1791 a v nadväznosti na závery preskúmania. 

1. Komisia vydala Správu o stave energetickej únie 6.11.2025, ktorá sa predkladá v súlade s článkom 35 nariadenia (EÚ) 2018/1999 v platnom znení, a ktorá obsahuje aj správu o fungovaní trhu s uhlíkom v súlade s článkom 35 ods. 1 a článkom 35 ods. 2 písm. c) uvedeného nariadenia a zohľadnenie účinkov vykonávania smernice o energetickej efektívnosti. 

2. Komisia zradila pracovnú skupinu pre energetickú efektívnosť, ktorá má za úlohu posúdiť možnosti zjednodušenia existujúcej EU legislatívy v energetickej efektívnosti. Rokovania sa uskutočňujú od prvom polroku 2026 a EK predpokladá vydať správu o energetickej efektívnosti v druhom polroku 2026 spolu s návrhom zjednodušení v EU legislatíve v energetickej efektívnosti.

3. Komisia pripravuje plán v oblasti vykurovania a chladenia v EU v druhom polroku 2026, ktorý by mal obsahovať aj hodnotenie dosahovania zvýšenia energetickej efektívnosti a dekarbonizácie vo vykurovaní a chladení. V tomto zhodnotení sa uvedú aj:
a) trendy v energetickej efektívnosti a emisiách skleníkových plynov pri vykurovaní a chladení vrátane centralizovaného zásobovania teplom a chladom,
b) prepojenia medzi prijatými opatreniami,
c) zmeny energetickej efektívnosti a emisií skleníkových plynov pri vykurovaní a chladení,
d) existujúce a plánované politiky a opatrenia v oblasti energetickej efektívnosti a politiky a opatrenia na znižovanie emisií skleníkových plynov na úrovni Únie a vnútroštátnej úrovni,
e) opatrenia, ktoré členské štáty stanovili vo svojich komplexných posúdeniach podľa článku 25 ods. 1 smernice a oznámili v súlade s článkom 17 ods. 1 nariadenia (EÚ) 2018/1999 v platnom znení.

4. Komisia do 28. februára 2027 a potom každých päť rokov vyhodnotí vykonávanie tejto smernice a predloží správu Európskemu parlamentu a Rade. Uvedené hodnotenie zahŕňa:
a) posúdenie celkovej účinnosti tejto smernice a potreby ešte viac upraviť politiku Únie v oblasti energetickej efektívnosti v súlade s cieľmi Parížskej dohody a so zreteľom na hospodársky a inovačný vývoj,
b) podrobné posúdenie súhrnného makroekonomického vplyvu tejto smernice s dôrazom na vplyv na energetickú bezpečnosť Únie, ceny energie, minimalizáciu energetickej chudoby, hospodársky rast, konkurencieschopnosť, tvorbu pracovných miest, náklady na mobilitu a kúpnu silu domácností,
c) hlavné ciele energetickej efektívnosti Únie na rok 2030 stanovené v článku 4 ods. 1 so zámerom zrevidovať tieto ciele smerom nahor v prípade podstatného zníženia nákladov vyplývajúceho z hospodárskeho alebo technologického vývoja alebo v prípade potreby na účely dosiahnutia dekarbonizačných cieľov Únie stanovených na roky 2040 alebo 2050 alebo splnenia jej medzinárodných záväzkov v oblasti dekarbonizácie,

d) posúdenie toho, či členské štáty majú v desaťročných obdobiach po roku 2030 naďalej dosahovať nové ročné úspory podľa článku 8 ods. 1 prvého pododseku písm. b) bodu iv),
e) posúdenie toho, či členské štáty majú naďalej každý rok zabezpečovať obnovu aspoň 3 % celkovej podlahovej plochy vykurovaných a/alebo chladených budov vo vlastníctve verejných subjektov podľa článku 6 ods. 1 z pohľadu revízie miery obnovy stanovenej v uvedenom článku,
f) či členské štáty majú v desaťročných obdobiach po roku 2030 naďalej dosahovať podiel úspor energie u ľudí postihnutých energetickou chudobou, zraniteľných odberateľov a v uplatniteľnom prípade ľudí žijúcich v sociálnom bývaní podľa článku 8 ods. 3,
g) posúdenie toho, či členské štáty majú naďalej dosahovať znižovanie konečnej energetickej spotreby podľa článku 5 ods. 1,
h) vplyvy tejto smernice na podporu hospodárskeho rastu, zvyšovanie priemyselnej výroby, zavádzanie obnoviteľných zdrojov energie alebo prehĺbené úsilie o dosiahnutie klimatickej neutrality.
Toto hodnotenie sa tiež venuje vplyvom na snahu o elektrifikáciu hospodárstva a zavádzanie vodíka vrátane toho, či by mohla byť opodstatnená akákoľvek zmena prístupu k čistým obnoviteľným zdrojom energie, a v prípade potreby sa v ňom navrhnú riešenia akýchkoľvek prípadných identifikovaných nepriaznivých vplyvov. K uvedenej správe sa priloží podrobné posúdenie potreby zmeny tejto smernice v záujme regulačného zjednodušenia a v prípade potreby návrhy ďalších opatrení.

5. Komisia do 31. októbra 2032 posúdi, či Únia dosiahla svoje hlavné ciele energetickej efektívnosti na rok 2030.

Účelnosť bude zároveň posudzovaná prostredníctvom priebežného monitorovania plnenia požiadaviek vyplývajúcich zo smernice o energetickej efektívnosti, najmä dosahovania cieľov energetickej efektívnosti, plnenia novozavedených povinností a ich prínosu k znižovaniu energetickej spotreby. Preskúmanie účelnosti bude vykonávané na základe dostupných údajov a pravidelného hodnotenia opatrení ustanovených zákonom. 

Medzi merateľné kritéria patria, najmä:
· množstvo dosiahnutých úspor energie (v GWh alebo TJ),
· plnenie národného cieľa energetickej efektívnosti,
· počet vykonaných energetických auditov alebo zavedených systémov energetického manažérstva,
· plnenie povinností verejného sektora podľa smernice,
· výsledky monitorovacích správ predkladaných Európskej komisii.


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☒	Pozitívne
	☐	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☒	Pozitívne
	☐	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☐	Žiadne
	☒	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Problematika energetickej efektívnosti a trajektórií pri plnení cieľov v tejto oblasti (ako aj v iných oblastiach OZE, znižovania emisií, atď.) vyplýva z nariadenia (EÚ) 2018/1999 v platnom znení. Návrh zákona nadväzuje na priority a ciele definované v Integrovanom národnom energetickom a klimatickom pláne (NECP), ktorý bol schválený a vládou schváleného  SR dňa 2. apríla 2025, a je transpozíciou Smernice (EÚ) 2023/1791. Hlavnými kvantifikovanými cieľmi v oblasti energetiky a klímy do roku 2030 je, v rámci celej Únie, dosiahnuť v porovnaní s rokom 1990 zníženie emisií skleníkových plynov aspoň o 40 % (jednotlivé členské štáty majú určené podiely podľa miestnych podmienok), záväzný cieľ na úrovni Únie je dosiahnuť podiel energie z obnoviteľných zdrojov energie (ďalej len „OZE“) na hrubej konečnej energetickej spotrebe aspoň 32 %, národný príspevok v oblasti energetickej efektívnosti aspoň 32,5 %. 

Problematika energetickej efektívnosti nie je novou témou. Zámer návrhu zákona rozpracováva a aktualizuje požiadavky v oblasti energetickej efektívnosti a nadväzuje na existujúci zákon č. 321/2014 o energetickej efektívnosti.  Príprava nového zákona a nie novelizácie existujúceho zákona je z dôvodu veľkého rozsahu zmien.

Presnú kvantifikáciu finančných vplyvov jednotlivých opatrení na rozpočet verejnej správy nie je možné vyčísliť. Uvedené bude predmetom následných rokovaní o návrhu rozpočtu verejnej správy na príslušný rozpočtový rok a bude zabezpečená v rámci disponibilných možností dotknutých subjektov verejnej správy. Trajektórie úspor konečnej energetickej spotreby na úrovni jednotlivých orgánov ústrednej správy a miestnej samosprávy bude možné finančne zabezpečiť prostredníctvom súčasných schválených finančných mechanizmov -  Plán obnovy a odolnosti, Program Slovensko, Sociálno - klimatický fond, Envirofond, Modernizačný fond a ďalšie finančné prostriedky zo súkromných alebo verejných zdrojov. V nadchádzajúcom období sa predpokladá využívanie prostriedkov z pripravovaného strategického dokumentu Národného a regionálneho partnerského plánu na nové programové obdobie EÚ 2028 – 2035, ktorý obsahuje reformy a investičné potreby SR, prispievať k plneniu cieľov EÚ.

K vplyvom na podnikateľské prostredie: predložený materiál na jednej strane čiastočne zvyšuje náklady podnikateľského prostredia, súčasne zavádzané zmeny môžu prispievať k zníženiu nákladov na energie a tým aj posilnenie konkurencieschopnosti podnikateľského prostredia. 

Pozitívne vplyvy sa rovnako očakávajú v oblasti životného prostredia, informatizácii spoločnosti, vplyvov na služby verejnej správy a sociálnych vplyvov. 


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
Ing. Miroslav Mariaš, HŠR, odbor medzinárodných vzťahov v energetike, a, tel. číslo: 02/48541720


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Detailné podklady a popis jednotlivých článkov smernice (EÚ) 2023/1791 bolo uvedené vo viacerých odporúčaniach Európskej komisie vydaných v období december 2023-september 2024. Prebiehali aj diskusie s Európskou komisiou pre lepšie pochopenie textu smernice (EÚ) 2023/1791. Významná časť implementácie smernice (EÚ) 2023/1791 bola spracovaná v rámci prípravy aktualizácie  Integrovaného národného energetického a klimatického plánu a v rámci Integrovanej národnej energetickej a klimatickej správy za rok 2025. 

Jednotlivé témy smernice (EÚ) 2023/1791 boli riešené v spolupráci s viacerými subjektami. Spolupráca pri príprave s Ministerstvom financií SR, Ministerstvom vnútra SR, Ministerstvom dopravy SR, Úradom pre reguláciu sieťových odvetví, Slovenskou národnou akreditačnou službou, Štatistickým úradom SR, ŠIOV, Alianciou sektorových rád, Úradom pre verejné obstarávanie a so Slovenskou inovačnou a energetickou agentúrou.

Konzultácie prebehli s Alianciou poskytovateľov energetickej služby, Budovami pre budúcnosť, Slovenským zväzom výrobcov tepla a ďalšími subjektami dotknutými smernicou (EÚ) 2023/1791.

MH SR obdržalo aj pripomienky AZZZ, APZD a RÚZ, ktoré boli v relevantnom rozsahu zapracované do návrhu predloženého na MPK.

	13. Stanovisko Komisie na posudzovanie vybraných vplyvov z PPK č. 142/2025 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K materiálu všeobecne
Vzhľadom na rozsah vyššie uvedených pripomienok a nejasne vypracovanú analýzu vplyvov, z ktorej nie je možné jednoznačne identifikovať vplyvy a krytie, Komisia odporúča materiál po prepracovaní zaslať na opätovné PPK.

Komisia odporúča predkladateľovi, aby do ďalšieho procesu jednotlivé dokumenty k posudzovaniu prikladal samostatne vzhľadom na efektívnejšiu a rýchlejšiu kontrolu.
Odôvodnenie: Náležitosti návrhu zákona predkladaného na pripomienkové konanie sú zadefinované v Legislatívnych pravidlách vlády Slovenskej republiky v čl. 18 ods. 1 a 2.
Stanovisko MHSR: akceptované relevantné pripomienky a analýzy sú do MPK predložené samostatne.

K doložke vybraných vplyvov
Komisia žiada, aby predkladateľ v doložke vybraných vplyvov jednoznačne označil rozpočtovú zabezpečenosť návrhu, pričom požiadavka sa vzťahuje aj na časť týkajúcu sa vplyvov na rozpočty obcí a vyšších územných celkov.
Stanovisko MHSR: akceptované relevantné pripomienky a upravené v doložke vplyvov.

Komisia po preskúmaní predmetného materiálu súhlasí s vyznačením pozitívneho vplyvu na služby verejnej správy pre občana a nesúhlasí s vyznačením pozitívneho vplyvu na procesy služieb vo verejnej správe. Predkladateľovi Komisia navrhuje vyznačiť vplyv negatívny.
Odôvodnenie: Vznik nových informačných systémov, iných systémov, vzdelávaní a registrov predpokladá negatívny vplyv na procesy služieb vo verejnej správe.  
Stanovisko MHSR: akceptované relevantné pripomienky a upravené v analýze.

Komisia odporúča predkladateľovi, aby vyznačil aj negatívne vplyvy predkladaného materiálu na MSP v bode 9 Doložky vybraných vplyvov, t. j., že predkladaný materiál má negatívny vplyv na MSP (aj s ohľadom na priamo dotknuté subjekty) a tiež preto, že v prípade nutnosti navýšenia energetických cieľov do roku 2030 by zavedenie povinných schém spôsobilo plošný rast cien energií. Ten by mohol výrazne zasiahnuť najmä malé podniky, ktoré majú len obmedzený priestor na absorbovanie vyšších nákladov a udržanie konkurencieschopnosti.
Stanovisko MHSR: akceptované relevantné pripomienky a upravené v doložke vplyvov.

K analýze vplyvov na rozpočet verejnej správy
Komisia žiada dopracovať analýzu vplyvov na rozpočet verejnej správy.
Odôvodnenie: V tabuľke 1 nie sú vysvetlené príjmy 110 800 Eur a nie sú vyplnené ani ostatné tabuľky v analýze, iba tabuľka 1. Chýbajú kvantifikácie úspor (nielen energií) po zavedení opatrení. Z doteraz realizovaných projektov komplexnej obnovy budov môžu úspory energií hneď prvý rok po obnove budov dosahovať 50 až 70 %, čo predstavuje nemalé finančné sumy. Tie by mali byť uvedené aj v tabuľke 1, nakoľko by napr. verejné budovy mali šetriť 1,9 % energie už v roku 2027. Nie je jasné aké investičné náklady budú potrebné, nakoľko napr. verejné budovy by mali šetriť energie už v roku 2027. Tieto náklady by mali byť tiež uvedené v tabuľke 1.
Stanovisko MHSR: akceptované relevantné pripomienky a doplnené v analýze

V doložke vybraných vplyvov je uvedené, že materiál predpokladá negatívny vplyv na rozpočet verejnej správy, pričom predkladateľ označil, že vplyv je súčasne rozpočtovo zabezpečený, nezabezpečený a aj čiastočne zabezpečený. Komisia žiada uvedené upraviť.
Odôvodnenie: V analýze vplyvov na rozpočet verejnej správy sú v časti Príjmy verejnej správy celkom, v riadku vplyv na ostatné subjekty verejnej správy vyčíslené príjmy v období rokov 2026 až 2029 vo výške 110 800 eur ročne. Zároveň sú v časti analýzy Výdavky verejnej správy celkom kvantifikované výdavky v roku 2026 sume 9 907 202 eur, v roku 2027 v sume 10 202 669 eur, v roku 2028 v sume 10 518 817 eur a v roku 2029 v sume 10 857 094 eur. Taktiež je v časti analýzy Vplyv na počet zamestnancov kvantifikovaný vplyv na počet zamestnancov pre subjekty MH SR (4 osoby) a SIEA (7 osôb) a súčasne sú v riadku vplyv na mzdové výdavky kvantifikované výdavky v rokoch 2026 až 2029 v sume 481 969 eur ročne.
Stanovisko MHSR: akceptované relevantné pripomienky a upravené v doložke vplyvov a čiastočne aj v analýze

Predkladateľ v časti analýzy 2.2.4. Výpočty vplyvov na verejné financie uvádza, že odhadované náklady možno rozdeliť na dve hlavné časti: investičné náklady potrebné pre realizáciu konkrétnych projektov – predstavujúcich jednotlivé koordinačné opatrenia energetickej efektívnosti a náklady na koncepčnú reformu energetickej efektívnosti, ktorá spočíva v zavedení 6 reforiem, 6 opatrení a 6 cieľov energetickej efektívnosti. Zároveň uvádza, že „Hlavným dôvodom, pre ktorý nie sú náklady vyčíslené v príslušných tabuľkách podľa požadovanej štruktúry je nedostatok údajov. V súčasnosti nie je zavedený systematický zber údajov o všetkých opatreniach energetickej efektívnosti, napr. v oblasti budov chýbajú ucelené informácie umožňujúce systematické riešenie plánovania obnovy verejných budov, nie je známy ani počet verejných budov na Slovensku a ani to, v akom stave sa tieto budovy nachádzajú. Zmenu v tejto oblasti má priniesť jedna z reforiem. Odhad investičných nákladov je založený na prognóze vývoja úspor energie vo verejnom sektore do roku 2030. Ten sa odvíja od objemu prostriedkov alokovaných na EÚ programy, ktoré sú spojené s obnovou verejných budov a od nákladov na ich spolufinancovanie. V prípade opatrení, u ktorých sa pri obnove verejných budov nepočíta s financovaním EÚ bol uplatnený trend dosahovania úspor z obdobia 2014 – 2022. Práve táto časť sa ukazuje ako kritická z hľadiska finančného krytia obnovy verejných budov s cieľom dosiahnutia záväzkov SR stanovených v Národnom energetickom a klimatickom pláne SR. Odhadovaný vývoj týchto nákladov v čase je orientačný a zodpovedá vývoju z vyššie uvedeného obdobia. Výška reálnych nákladov v budúcich rokoch sa môže líšiť od odhadov uvedených v tabuľke, avšak za účelom splnenia cieľov a záväzkov SR sa nepredpokladá výrazná zmena v konečnom súčte.“ Komisia žiada zosúladiť tvrdenia.
Stanovisko MHSR: akceptované

Predmetné výdavky za zdroj štátneho rozpočtu nie sú v rámci aktuálnej etapy tvorby návrhu rozpočtu verejnej správy na roky 2026 až 2028 zapracované v návrhu rozpočtu. Odôvodnenie: S takto vypracovaným materiálom Komisia nesúhlasí. Všetky negatívne vplyvy na rozpočet žiada Komisia zásadne zabezpečiť v rámci schválených limitov dotknutých subjektov verejnej správy tak, aby z materiálu nevyplýval negatívny, rozpočtovo nezabezpečený vplyv na rozpočet verejnej správy.
Stanovisko MHSR: akceptované

Komisia žiada do analýzy vplyvov doplniť, že materiál si nebude vyžadovať kapitálové výdavky na nové IT systémy. Vlastný materiál spomína zber údajov a potrebu registrov. Bolo by vhodné explicitne určiť, že tieto výdavky nebudú zakladať nový vplyv na RVS.
Stanovisko MHSR: akceptované

V tabuľke č. 1/A analýzy sú kvantifikované príjmy a výdavky zo zdrojov štátneho rozpočtu, EÚ a spolufinancovania, avšak bez rozčlenenia podľa jednotlivých subjektov verejnej správy. Uvedené žiada Komisia doplniť a v doložke vybraných vplyvov označiť pozitívny vplyv na RVS.
Stanovisko MHSR: akceptované

V tabuľke č. 1/A je potrebné v príjmovej aj výdavkovej časti vyplniť súhrnné riadky.
 Stanovisko MHSR: akceptované

Komisia upozorňuje, že predkladateľ v tabuľke č. 1/A analýzy vplyvov neuviedol rozpočtovú zabezpečenosť kvantifikovaných vplyvov, čo Komisia žiada doplniť.
Stanovisko MHSR: akceptované

V tabuľke č. 1/B analýzy predkladateľ nekvantifikoval vplyv na limit verejných výdavkov, čo je v prípade nekrytého vplyvu na RVS potrebné.
Stanovisko MHSR: akceptované

V analýze Komisia žiada vyplniť tiež tabuľky č. 3 až 5, keďže predkladateľ v súhrnnej tabuľke deklaruje rast príjmov a výdavkov.
Stanovisko MHSR: akceptované

V časti analýzy 2.1.1. Financovanie návrhu, v bode Finančné požiadavky predkladateľ uvádza, že návrh zákona obsahuje 6 reforiem, 6 ďalších nových úloh a požiadavky na stanovenie, plnenie, monitorovanie a vyhodnocovanie 6 cieľov energetickej efektívnosti, pričom väčšina z nich sú nové požiadavky. V nadväznosti na uvedené Komisia žiada, aby predkladateľ kvantifikoval všetky vplyvy na rozpočet vyplývajúce z návrhu zákona tak, aby boli zrejmé vplyvy na rozpočet za každý jeden subjekt verejnej správy, ktorému z predmetného návrhu zákona vyplývajú nové povinnosti.
Stanovisko MHSR: akceptované

Komisia žiada predkladateľa bližšie špecifikovať projekt/program zo zdrojov EÚ, z ktorého má byť vplyv v tabuľke č. 1/A krytý.
Stanovisko MHSR: akceptované

Z predmetného materiálu vyplýva aj potreba úpravy niektorých vyhlášok. Komisia žiada predkladateľa jednoznačne deklarovať, že z úpravy týchto vyhlášok nebude vyplývať rozpočtovo nekrytý vplyv.
Stanovisko MHSR: akceptované relevantné pripomienky, sú doplnené do analýzy, že budú mať vplyvy

Z formálneho hľadiska Komisia odporúča zosúladiť písmo v doložke aj v analýze.
Stanovisko MHSR: akceptované relevantné pripomienky

K analýze vplyvov na podnikateľské prostredie
Komisia žiada predkladateľa o vypracovanie bodu 3.1.3, uvedenie informácii pri každej regulácii s vplyvom na podnikateľské prostredie zhodnotenom v tabuľke č.2.
Odôvodnenie: Doplňujúce informácie v časti 3.1.3 slúžia na kontrolu spôsobu a správnosti výpočtov v tabuľke č.2. Potrebné je uviesť zdroje, opis vplyvu, zdôvodnenie výpočtov a zvolenie frekvencie.
Stanovisko MHSR: akceptované relevantné pripomienky a zapracované do materiálu

Komisia žiada predkladateľa o dopracovanie bodu 3.2 nakoľko z uvedených informácii nie je zjavné kedy sa uskutočnili konzultácie, aké subjekty sa zúčastnili konzultácii, aké boli témy a závery z konzultácii.
Odôvodnenie: Časť analýzy venovaná konzultáciám s podnikateľskými subjektami by mala obsahovať informácie o type, trvaní a subjektoch, ktoré sa konzultácií zúčastnili. Tiež by mali obsahovať informácie o hlavných bodoch konzultácií.
Stanovisko MHSR: akceptované relevantné pripomienky a zapracované do materiálu

K analýze vplyvov na informatizáciu spoločnosti
Komisia žiada dopracovať analýzu vplyvov na informatizáciu spoločnosti, ktorá nie je vyplnená korektným spôsobom a v plnom rozsahu. V analýze vplyvov je preto nutné vykonať nasledovné úpravy. V bode 6.1. je nutné doplniť chýbajúce kódy k novým koncovým elektronickým službám a zároveň Komisia odporúča odstrániť kódy v časti „Názov koncovej elektronickej služby“. V bode 6.2. je potrebné v časti „Názov systému“ uviesť názov, pod ktorým je uvedený systém zaregistrovaný v MetaIS a teda „IS energetickej efektívnosti“. Bod 6.3. je potrebné vyplniť v súlade s metodikou a teda nevpisovať do kolónky slová, ktoré tam nepatria, ale vyznačovať relevantným spôsobom použitím na to určených písmen X, A alebo B. V časti 6.4.1. odpoveď áno nedáva súvis a zmysel s výpočtom registrov v poslednej kolónke, preto Komisia odporúča postupovať v celej časti 6.4. v zmysle metodiky. Výpočet registrov v časti 6.6.1. sa v kontexte výpočtu registrov v časti 6.4.1. javí ako neúplný.  Z uvedeného dôvodu teda Komisia žiada analýzu prepracovať. 
Stanovisko MHSR: akceptované relevantné pripomienky a zapracované do materiálu. Nové kódy sú doplnené do MetaIS.

K analýze sociálnych vplyvov
Komisia odporúča obsah sekcie 4.1.1 (Pozitívny vplyv) presunúť do bodu 4.2 analýzy. V sekcii 4.1.1 navrhuje Komisia uviesť iba všeobecné informácie: „Opatrenia identifikované a popísané v bode 4.2 analýzy môžu viesť k zníženiu výdavkov domácností na energie. Konkrétny vplyv vo forme dosiahnutých úspor energie, resp. prostredníctvom ušetrených nákladov na energiu však nie je možné dopredu kvantifikovať.“
Odôvodnenie: Návrh zákona predpokladá aj zriadenie jednotných kontaktných miest v energetickej efektívnosti, zvýšenie informovanosti a povedomia v oblasti šetrenia energie, ako aj zvýšenie ochrany práv odberateľov (v dôsledku posilnenia právomocí Úradu pre reguláciu sieťových odvetví v oblasti kontroly). Tieto opatrenia zakladajú vplyvy na prístup obyvateľstva k zdrojom, právam, tovarom a službám, a to najmä prístup k informáciám a k právnej ochrane, ktoré patria do bodu 4.2 analýzy.
Stanovisko MHSR: akceptované relevantné pripomienky a zapracované do materiálu
 
Obsah sekcie 4.1.2 (Negatívny vplyv) odporúča Komisia vypustiť.
Odôvodnenie: Predkladateľ popisuje negatívne vplyvy opatrení, ktorých implementácia je zatiaľ predmetom diskusie. Ako konštatuje v predmetnej časti analýzy, niektoré dodatočné opatrenia by Slovenská republika ani nedokázala realizovať. Aj predkladacia správa konštatuje, že návrh zákona by mal (iba) pozitívne sociálne vplyvy, a predkladateľ v súlade s tým v bode 9. doložky vyznačil pozitívne sociálne vplyvy. Popis negatívneho vplyvu na hospodárenie domácnosti v sekcii 4.1.2 analýzy je v rozpore s identifikáciou sociálnych vplyvov v doložke vybraných vplyvov.
Stanovisko MHSR: akceptované relevantné pripomienky a zapracované do materiálu
 
V bode 4.2, riadok označený ako c), je potrebné konkretizovať, ako smernica rieši niektoré požiadavky v oblasti energetickej chudoby a obyvateľov ohrozených v energetickej chudobe. Predkladateľ v tejto časti uvedie aj odhady veľkosti ovplyvnených skupín obyvateľov, ktoré pôvodne zaradil do sekcie 4.1.1 analýzy. 
Odôvodnenie: Návrh zákona predpokladá aj zriadenie špecializovaných jednotných kontraktných miest pre ľudí postihnutých energetickou chudobou, zraniteľných odberateľov a ľudí žijúcich v domácnostiach s nízkym príjmom.
Stanovisko MHSR: akceptované relevantné pripomienky a zapracované do materiálu
 
Slovo „súdiacich“ v bode 4.4 analýzy, riadok označený ako h), odporúča Komisia nahradiť slovom „súvisiacich“.
Odôvodnenie: Štylistická úprava. Prvá veta textu v riadku označenom ako h) má znieť takto: „Zákon podporuje rozvoj nových aktivít v energetike a činnostiach súvisiacich s energetikou a energetickou efektívnosťou, čím sa rozšíria podnikateľské činnosti.“
Stanovisko MHSR: akceptované relevantné pripomienky a zapracované do materiálu

K analýze vplyvov na služby verejnej správy pre občana
V príslušnej analýze predkladateľovi Komisia navrhuje, aby v časti 7.2 Náklady v rámci dostupných informácii bližšie špecifikoval a vyčíslil vplyv na služby verejnej správy pre občana. Predkladateľovi rovnako Komisia navrhuje, aby v tejto časti analýzy bližšie špecifikoval dotknutú skupinu občanov, jej veľkosť, a aby identifikoval zánik, prípadne vznik nových povinností pre občana pri vybavení svojej požiadavky. 
V prípade identifikácie vzniku nových povinností pre občana, resp. pri vzniku nákladov pre občana, navrhuje Komisia vyznačiť okrem pozitívneho vplyvu na služby verejnej správy pre občana aj vplyv negatívny, nakoľko to z uvedeného materiálu nie je zrejmé.
Stanovisko MHSR: akceptované relevantné pripomienky a zapracované do materiálu

K analýze vplyvov na životné prostredie
V Analýze vplyvov na životné prostredie Komisia žiada prepracovať a doplniť vplyvy na životné prostredie. 
Odôvodnenie: Body 5.1.1 Vplyvy na ovzdušie a 5.3 Vplyvy na zmenu klímy by mali byť popísané do väčšieho detailu. Nakoľko je cieľ šetrenia energie  na rok 2027 stanovený veľmi jasne, Komisia očakáva aspoň odhad zníženia produkcie znečisťujúcich látok a emisií skleníkových plynov. Zároveň Komisia žiada doplniť body 5.1.2 Vplyvy na vodu vrátane odpadových vôd a 5.1.5 Vplyvy na odpady keďže znížením spotreby tepla alebo elektriny dôjde aj k zníženiu potreby chladiacej vody, vypúšťanej odpadovej vody aj produkcii odpadov z energetiky.
Stanovisko MHSR: akceptované relevantné pripomienky a zapracované do materiálu

Ku goldplatingu
Komisia sa domnieva, že pri transponovaní čl. 5 ods. 1 druhá veta smernice (EÚ) 2023/1791 dochádza ku goldplatingu, kedy smernica (EÚ) 2023/1791 stanovuje možnosť vyňať verejnú dopravu alebo ozbrojené sily z povinnosti uvedenej v prvom pododseku, pričom slovenská právna úprava túto možnosť nevyužíva. Komisia má za to, že v deviatom stĺpci tabuľky zhody je potrebné uvádzať slová „GP – A, c) nevyužitie výnimky“ a v desiatom stĺpci je potrebné identifikovať oblasť, na ktorú má goldplating vplyv. V závere tabuľky zhody je potrebné doplniť Vyjadrenie k opodstatnenosti goldplatingu a jeho odôvodnenie vo vzťahu k dotknutému čl. 5 ods. 1 druhá veta smernice (EÚ) 2023/1791. Túto pripomienku Komisia primerane vzťahuje aj na doložku vybraných vplyvov.
Stanovisko MHSR: nie je goldplating z dôvodu toho, že výnimka čl. 5 ods.1 druhej vety smernice (EÚ) 2023/1791 bude využitá a bude uvedená v pripravovanej vyhláške, ktorej návrh je súčasťou predkladaného materiálu

Komisia sa domnieva, že pri transponovaní čl. 6 ods. 2 druhá veta smernice (EÚ) 2023/1791 dochádza ku goldplatingu, kedy smernica (EÚ) 2023/1791 stanovuje možnosť pre členské štáty rozhodnúť, že neobnovia žiadnu budovu ak posúdia, že premena tejto budovy na budovu s takmer nulovou potrebou energie nie je technicky, ekonomicky alebo funkčne uskutočniteľná, pričom slovenská právna úprava stanovuje navyše požiadavku, že analýza nákladov a výnosov počas ekonomického životného cyklu budovy preukáže časovú návratnosť viac ako 15 rokov. Komisia má za to, že v deviatom stĺpci tabuľky zhody je potrebné uvádzať slová „GP – A, b) navýšenie požiadaviek“ a v desiatom stĺpci je potrebné identifikovať oblasť, na ktorú má goldplating vplyv. V závere tabuľky zhody je potrebné doplniť Vyjadrenie k opodstatnenosti goldplatingu a jeho odôvodnenie vo vzťahu k dotknutému čl. 6 ods. 2 druhá veta smernice (EÚ) 2023/1791. Túto pripomienku Komisia primerane vzťahuje aj na doložku vybraných vplyvov.
Stanovisko MHSR: nie je goldplating z dôvodu toho, že výnimka čl. 6 ods.2 druhej vety smernice (EÚ) 2023/1791 bude využitá a bude uvedená v pripravovanej vyhláške, ktorej návrh je súčasťou predkladaného materiálu

Komisia sa domnieva, že pri transponovaní čl. 12 ods. 2 smernice (EÚ) 2023/1791 dochádza ku goldplatingu, kedy smernica (EÚ) 2023/1791 stanovuje, že úprava sa nevzťahuje na dátové centrá používané na účely obrany a civilnej ochrany alebo na dátové centrá, ktoré poskytujú svoje služby s konečným cieľom výlučne v oblasti obrany a civilnej ochrany, pričom slovenská právna úprava rozširuje túto transpozíciu aj o dátové centrá, ktoré poskytujú informácie oslobodené podľa osobitného predpisu. Komisia má za to, že v deviatom stĺpci tabuľky zhody je potrebné uvádzať slová „GP – A, a) rozšírenie na iné subjekty“ a v desiatom stĺpci je potrebné identifikovať oblasť, na ktorú má goldplating vplyv. V závere tabuľky zhody je potrebné doplniť Vyjadrenie k opodstatnenosti goldplatingu a jeho odôvodnenie vo vzťahu k dotknutému čl. 12 ods. 2 smernice (EÚ) 2023/1791. Túto pripomienku Komisia primerane vzťahuje aj na doložku vybraných vplyvov.
Stanovisko MHSR: nie je goldplating. Daná výnimka podľa  čl. 12 ods. 1 (ochrana obchodného tajomstva a dôvernosti) je uvedená v § 13 ods.4 návrhu zákona. Podobne aj výnimka podľa čl. 12 ods. 2 je uvedená v § 13 ods.4.

Komisia sa domnieva, že pri transponovaní čl. 25 ods. 6 prvá veta smernice (EÚ) 2023/1791 dochádza ku goldplatingu, kedy smernica (EÚ) 2023/1791 stanovuje povinnosť vypracovať plány pre obce s celkovým počtom obyvateľov vyšším ako 45 000, pričom slovenská právna úprava stanovuje túto povinnosť pre obce s počtom obyvateľov nad 2 500. Komisia má za to, že v deviatom stĺpci tabuľky zhody je potrebné uvádzať slová „GP – A, b) navýšenie požiadaviek“ a v desiatom stĺpci je potrebné identifikovať oblasť, na ktorú má goldplating vplyv. V závere tabuľky zhody je potrebné doplniť Vyjadrenie k opodstatnenosti goldplatingu a jeho odôvodnenie vo vzťahu k dotknutému čl. 25 ods. 6 prvá veta smernice (EÚ) 2023/1791. Túto pripomienku Komisia primerane vzťahuje aj na doložku vybraných vplyvov.
Stanovisko MHSR: nie je goldplating, pretože daná povinnosť na obce s viac ako 2500 obyvateľov bola uložená v roku 2004 v zákone 657/2004, čo je 19 rokov pred smernicou (EÚ) 2023/1791, t.j. ide o platnú a účinnú právnu úpravu, na druhej strane sa umožňuje vytvorenie regiónov s viacerými obcami alebo miestnymi územnými celkami, ktoré môžu mať spoločne viac ako 45000 obyvateľov.

Komisia sa domnieva, že pri transponovaní čl. 26 ods. 8 smernice (EÚ) 2023/1791 dochádza ku goldplatingu, kedy smernica (EÚ) 2023/1791 stanovuje možnosť uplatnenia výnimky, pričom slovenská právna úprava túto možnosť nevyužíva, čím netransponuje minimálne požiadavky smernice (EÚ) 2023/1791. Komisia má za to, že v deviatom stĺpci tabuľky zhody je potrebné uvádzať slová „GP – A, c) nevyužitie výnimky“ a v desiatom stĺpci je potrebné identifikovať oblasť, na ktorú má goldplating vplyv. V závere tabuľky zhody je potrebné doplniť Vyjadrenie k opodstatnenosti goldplatingu a jeho odôvodnenie vo vzťahu k dotknutému čl. 26 ods. 8 smernice (EÚ) 2023/1791. Túto pripomienku Komisia primerane vzťahuje aj na doložku vybraných vplyvov.
Stanovisko MHSR: nie je goldplating z dôvodu aplikácie iba nových rozšírených požiadaviek oproti existujúcej transpozícii uvedenej v §§ 12 zákonov č. 657/2004 a č. 251/2012. 


	14. Stanovisko Komisie na posudzovanie vybraných vplyvov zo záverečného posúdenia č. 122/2026 (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada v doložke vybraných vplyvov upraviť a doplniť bod 8. Preskúmanie účelnosti.
Odôvodnenie: Komisia žiada doplniť národné preskúmanie účelnosti návrhu zákona, nielen odkaz na preskúmavanie smernice na úrovni EÚ. Komisia odporúča uviesť konkrétny termín a merateľné kritériá, napríklad plnenie cieľov úspor energie, zníženie spotreby verejných subjektov, obnovu verejných budov, počet a výsledky energetických auditov, počet podnikov so systémom ISO 50001, fungovanie registrov a monitorovacieho systému, počet domácností podporených cez poradenstvo 
a opatrenia energetickej chudoby, ako aj skutočné rozpočtové náklady. Aktuálne znenie bodu 8 sa opiera najmä o hodnotenia Európskej komisie. Pri návrhu 
s významnými domácimi rozpočtovými, sociálnymi, podnikateľskými 
a environmentálnymi vplyvmi je potrebné definovať aj overiteľné preskúmanie účelnosti národnej právnej úpravy.
Stanovisko MHSR: akceptované relevantné pripomienky a upravené v doložke vplyvov

V nadväznosti na kvantifikáciu výdavkov v analýze vplyvov na rozpočet verejnej správy, uvedenú v tabuľke č. 1/A, ktoré sú označené ako rozpočtovo zabezpečené, je potrebné v doložke vybraných vplyvov, v bode 9., v riadku „Vplyvy na rozpočet verejnej správy“ označiť len negatívny, rozpočtovo zabezpečený vplyv a v riadku „Vplyv na limit verejných výdavkov“ označiť žiadny vplyv.
Stanovisko MHSR: akceptované

Keďže predkladateľ v analýze vplyvov na rozpočet nekvantifikoval vplyv na rozpočty obcí a vyšších územných celkov, je potrebné v doložke vybraných vplyvov, v bode 9., v riadku „Vplyvy na rozpočty obcí a vyšších územných celkov“ označiť žiadny vplyv.
Stanovisko MHSR: akceptované

K vplyvom na rozpočet verejnej správy
Komisia žiada doplniť do analýzy vplyvov v časti 2.1.1. Financovanie návrhu, že všetky negatívne vplyvy na rozpočet verejnej správy (vrátane vplyvu na zamestnanosť) vyplývajúce z predmetného zákona budú zabezpečené v rámci schválených limitov dotknutých kapitol, ostatných orgánov štátnej správy, územnej samosprávy a ostatných subjektov verejnej správy, a teda z materiálu nevyplýva negatívny, rozpočtovo nekrytý vplyv na rozpočet verejnej správy ani negatívny vplyv na limit verejných výdavkov. 
Stanovisko MHSR: akceptované

Z technického hľadiska Komisia upozorňuje, že v analýze vplyvov na rozpočet verejnej správy, v tabuľke č. 1/A je potrebné uviesť sumu v riadku „Spolufinancovanie“ 
a v riadku „Iné ako rozpočtové zdroje“ sa zdroje EÚ neuvádzajú.
Stanovisko MHSR: akceptované

V tabuľke č. 1/B analýzy predkladateľ kvantifikoval vplyv na limit verejných výdavkov vo výške 915 000 eur, pričom uvedené výdavky v tabuľke č. 1/A označil ako rozpočtovo zabezpečené. Tabuľka č. 1/B sa vypĺňa v prípade, ak dochádza k zmene limitu verejných výdavkov príslušnej kapitoly. V nadväznosti na údaje uvedené v tabuľke 
č. 1/A Komisia požaduje primerane upraviť tabuľku č. 1/B, t. j. uviesť nulové hodnoty.
Stanovisko MHSR: akceptované


K vplyvom na podnikateľské prostredie
Komisia odporúča v bode 3.1.3 analýzy vplyvov na podnikateľské prostredie doplniť pri jednotlivých reguláciách bližšie vysvetlenie administratívnych úkonov použitých pri výpočtoch v Kalkulačke nákladov. Z predloženej kalkulačky vyplýva, že pri viacerých reguláciách boli zohľadnené úkony typu „zápis alebo aktualizácia údajov 
v registri/evidencii“, „vypracovanie projektu“ alebo „vypracovanie dokumentu, správy, potvrdenia, dokladu, zmluvy“, avšak z textu v bode 3.1.3 to nie je vždy zrejmé.
Odôvodnenie: Pri vybraných reguláciách z textu nie je zrejmé, akým spôsobom boli jednotlivé povinnosti podnikateľských subjektov premietnuté do použitej metodiky výpočtu administratívnych nákladov. Komisia preto odporúča pri jednotlivých reguláciách stručne vysvetliť, aká konkrétna povinnosť podnikateľského subjektu bola predmetom výpočtu, aký štandardizovaný administratívny úkon bol na jej ocenenie použitý, z akého dôvodu bola zvolená príslušná veľkosť povinnosti a aká frekvencia jej plnenia bola zohľadnená. Súčasne Komisia odporúča uviesť väzbu na konkrétne ustanovenie návrhu zákona, z ktorého daná povinnosť vyplýva. Takéto doplnenie by prispelo k lepšiemu pochopeniu spôsobu, akým sa jednotlivé povinnosti podnikateľských subjektov premietajú do vyčíslených nákladov, a zvýšilo by informačnú hodnotu analýzy pre jej používateľov.
Stanovisko MHSR: akceptovaná pripomienka a upravené v analýze vplyvov


Komisia odporúča doplniť časť 3.4 analýzy o kvalitatívne zhodnotenie pozitívnych vplyvov návrhu zákona na podnikateľské prostredie.
Odôvodnenie: Predložená analýza sa venuje povinnostiam a súvisiacim nákladom spojeným s vypracovaním energetického auditu podnikateľských subjektov. Návrh zákona však zároveň vytvára predpoklady pre rozvoj trhu s energetickými službami, energetickým manažmentom, energetickými auditmi, odborným vzdelávaním 
a ďalšími službami súvisiacimi s energetickou efektívnosťou. Komisia preto odporúča doplniť kvalitatívny opis očakávaných pozitívnych vplyvov na podnikateľské prostredie, najmä vo vzťahu k novým trhovým príležitostiam a potenciálu vzniku nového dopytu po produktoch a službách podporujúcich energetickú efektívnosť. Takéto doplnenie prispeje k vyváženejšiemu zhodnoteniu pozitívnych aj negatívnych vplyvov materiálu na podnikateľské prostredie.
Stanovisko MHSR: akceptovaná pripomienka a upravené v analýze vplyvov


K sociálnym vplyvom
V 13. odseku všeobecnej časti dôvodovej správy je potrebné za slová „pozitívne 
a negatívne vplyvy na podnikateľské prostredie“ vložiť čiarku a slová „a sociálne vplyvy“ nahradiť slovami „pozitívne sociálne vplyvy,“. V súlade s tým je v 9. bode doložky vybraných vplyvov (Vybrané vplyvy materiálu) potrebné vypustiť označenie negatívnych sociálnych vplyvov.
Odôvodnenie: Predkladateľ vo všeobecnej dôvodovej správe konštatuje, že návrh zákona by mal pozitívne a (aj) negatívne sociálne vplyvy, a v 9. bode doložky označil aj negatívne sociálne vplyvy. Analýza sociálnych vplyvov však neobsahuje žiadnu informáciu o negatívnom sociálnom vplyve.
Stanovisko MHSR: akceptované pripomienky a upravené v doložke vplyvov a všeobecnej časti dôvodovej správy


K vplyvom na životné prostredie
Komisia žiada doplniť a spresniť Analýzu vplyvov na životné prostredie.
Odôvodnenie: Komisia žiada spresniť Analýzu vplyvov na životné prostredie tak, aby jasnejšie odlišovala priame vplyvy návrhu zákona od širších vplyvov opatrení 
a scenárov uvedených v NECP. Komisia odporúča doplniť, ktoré environmentálne vplyvy vyplývajú priamo z návrhu zákona, ktoré sú nepriame a závislé od realizácie následných opatrení, a pri ktorých vplyvoch nie je možná kvantifikácia. Pozitívny vplyv na životné prostredie je vecne obhájiteľný, ale aktuálna analýza je príliš široká 
a miestami opisuje širšie dekarbonizačné scenáre namiesto prírastkového vplyvu samotného zákona. Prehľadnejšie odlíšenie priamych a nepriamych vplyvov zvýši kvalitu a overiteľnosť analýzy.
Stanovisko MHSR: akceptovaná pripomienka a upravené v analýze vplyvov


K vplyvom na služby verejnej správy pre občana
Komisia po preskúmaní predmetného materiálu súhlasí s vyznačením pozitívneho vplyvu služieb verejnej správy na občana a s vyznačením negatívneho vplyvu na procesy služieb vo verejnej správe v doložke vybraných vplyvov.
Komisia predkladateľovi navrhuje, aby vo vypracovanej analýze doplnil bod 7.3.2.
Odôvodnenie: Vznik nových povinností pre orgán verejnej správy, ktoré uvádza predkladateľ vo vypracovanej analýze, napr. (vedenie registrov a zoznamov, rozšírenie vzdelania, technická asistencia pre verejný sektor ) predpokladá vyznačený negatívny vplyvy na procesy služieb vo verejnej správe v doložke vybraných vplyvov.
Stanovisko MHSR: akceptovaná pripomienka a upravené v analýze vplyvov

Ku goldplatingu (všeobecne)
Komisia upozorňuje, že v dôsledku nepredloženia tabuliek zhody k predkladanému návrhu zákona nie je možné posúdiť existenciu goldplatingu.
Stanovisko MHSR: goldplating je uvedený v tabuľke zhody

